b'\n_START_ARTICLE_\nKameleon (ozvezdje)\n_START_SECTION_\nZgodovina\n_START_PARAGRAPH_\nKameleon je eno od 12 ozvezdij, ki jih je Petrus Plancius ustvaril po opazovanjih Pietra Dirkszoona Keyserja in Fredericka de Houtmana.\xc2\xa0Prvi\xc4\x8d se je pojavilo na globusu s premerom 35 cm iz leta 1597/8 v Amsterdamu. Izdelala sta ga Plancius in Jodocus Hondius. Johann Bayer je bil prvi uranograf, ki je Kameleona vklju\xc4\x8dil v zvezdni atlas. Je samo eno od mnogih ozvezdij, ki so jih ustvarili evropski raziskovalci v 15. in 16. stoletju iz do tedaj neznanih zvezd ju\xc5\xbene nebesne poloble._NEWLINE_V kitajski astronomiji so zvezde Kameleona del asterizma Mali voz (\xe5\xb0\x8f\xe6\x96\x97, Xi\xc7\x8eod\xc7\x92u) med ju\xc5\xbenimi asterizmi\xc2\xa0(\xe8\xbf\x91\xe5\x8d\x97\xe6\xa5\xb5\xe6\x98\x9f\xe5\x8d\x80, J\xc3\xacnn\xc3\xa1nj\xc3\xadx\xc4\xabng\xc5\x8du) astronoma Xuja Guangqija.\n_START_SECTION_\nZna\xc4\x8dilnosti\n_START_PARAGRAPH_\nOzvezdje meji na Muho, Gredelj in Lete\xc4\x8do ribo na severu, Mizo na zahodu, Oktant na jugu in Rajsko ptico na vzhodu.\n_START_SECTION_\nObjekti globokega vesolja\n_START_PARAGRAPH_\nLeta 1999 so blizu odkrili odprto zvezdno kopico s sredi\xc5\xa1\xc4\x8dem ob zvezdi Eta Kameleona. Imenuje se Kopica Eta Kameleona ali Mamajek 1. Stara je 8 milijonov let in le\xc5\xbei 316 svetlobnih let od Zemlje._NEWLINE_Ozvezdje vsebuje tudi molekularne oblake (\xc2\xbbtemni oblaki Kameleona\xc2\xab), ki tvorijo zvezde z nizko maso razreda T Tauri. Kompleks oblakov le\xc5\xbei 400 do 600 svetlobnih let od Zemlje in vsebuje za ve\xc4\x8d deset tiso\xc4\x8d son\xc4\x8devih mas plinov in prahu._NEWLINE_Vsebuje tudi planetarno meglico NGC 3195, ki je dokaj medla. Na teleskopu izgleda velika kot Jupiter.'